

**ระเบียบสหกรณ์ออมทรัพย์ครูสิงห์บุรี จำกัด**

**ว่าด้วยหุ้น พ.ศ. 2567**

**\*\*\*\*\*\*\*\*\*\*\*\*\*\*\*\*\*\*\*\*\*\*\***

เพื่อปรับปรุงการส่งค่าหุ้นรายเดือนของสมาชิกให้เหมาะสม อาศัยอำนาจตามความในข้อบังคับสหกรณ์ออมทรัพย์ครูสิงห์บุรี จำกัด ข้อ 5 ข้อ 76 (5) และข้อ 112 (12) ที่ประชุมคณะกรรมการดำเนินการ ชุดที่ 65 ในการประชุมครั้งที่ 14/2567 เมื่อวันที่ 19 สิงหาคม 2567 ได้มีมติกำหนดระเบียบของสหกรณ์ ออมทรัพย์ครูสิงห์บุรี จำกัด ว่าด้วยหุ้น พ.ศ. 2567 ไว้ดังต่อไปนี้

 ข้อ 1. ระเบียบนี้เรียกว่า “ระเบียบสหกรณ์ออมทรัพย์ครูสิงห์บุรี จำกัด ว่าด้วยหุ้น พ.ศ. 2567”

 ข้อ 2. ระเบียบนี้ให้ใช้บังคับตั้งแต่วันที่ 20 สิงหาคม 2567 เป็นต้นไป

ข้อ 3. ให้ยกเลิกระเบียบสหกรณ์ออมทรัพย์ครูสิงห์บุรี จำกัด “ว่าด้วยหุ้น พ.ศ. 2566” และบรรดาระเบียบ ประกาศ คำสั่ง มติ หรือข้อตกลงอื่นใดซึ่งขัดหรือแย้งกับระเบียบนี้ และให้ใช้ระเบียบนี้แทน

 ข้อ 4. สมาชิกสามัญทุกคนต้องส่งเงินค่าหุ้นรายเดือนต่อสหกรณ์ ตั้งแต่เดือนแรกที่เข้าเป็นสมาชิก ในอัตราที่กำหนดตามจำนวนเงินได้รายเดือนของสมาชิก ดังต่อไปนี้

 - ค่าหุ้นรายเดือนขั้นต่ำ 100 บาท แต่ไม่เกิน 10,000 บาท ตามเงินได้รายเดือน ดังนี้

|  |  |
| --- | --- |
| **เงินได้รายเดือน (บาท)** | **ค่าหุ้นรายเดือน (บาท)** |
| เงินได้ไม่เกิน | 20,000 | บาท | 100 - 1,500 |
| ” | 30,000 | บาท | 100 - 2,000 |
| ” | 40,000 | บาท | 100 - 3,000 |
|  เงินได้เกินกว่า 40,000 บาท ขึ้นไป | 100 - 10,000 |

 - สมาชิกเข้าใหม่ ต้องส่งค่าหุ้นเดือนละไม่น้อยกว่า 500 บาท และไม่น้อยกว่า 36 งวด จึงจะปรับลดให้เป็นไปตามระเบียบได้

 ทั้งนี้ ให้อยู่ในหลักเกณฑ์เงินเดือนคงเหลือ ณ ที่จ่ายไม่น้อยกว่า 30%

 ข้อ 5. สมาชิกประสงค์จะถือหุ้นรายเดือนในอัตราที่สูงกว่าอัตราที่กำหนดไว้ในข้อ 4 หรือจะขอซื้อหุ้นเพิ่มอีกเมื่อใดให้เป็นไปตามประกาศที่คณะกรรมการดำเนินการกำหนด โดยแสดงความจำนงเป็นหนังสือต่อคณะกรรมการดำเนินการ

 ข้อ 6. สมาชิกได้ส่งค่าหุ้นไม่น้อยกว่า 144 เดือน หรือเป็นจำนวนเงินไม่น้อยกว่า 120,000 บาท และไม่มีหนี้สินอยู่ต่อสหกรณ์ในฐานะผู้กู้หรือผู้ค้ำประกันจะงดส่งค่าหุ้นรายเดือนหรือลดจำนวนการถือหุ้นรายเดือนลงก็ได้ โดยแจ้งความจำนงเป็นหนังสือต่อคณะกรรมการดำเนินการ

-2-

 ข้อ 7. ในปีหนึ่งๆ สมาชิกจะขอเปลี่ยนแปลงการส่งค่าหุ้นรายเดือนมากกว่าสองครั้งไม่ได้

ให้ประธานกรรมการดำเนินการเป็นผู้รักษาการตามระเบียบนี้

 ประกาศ ณ วันที่ 20 เดือน สิงหาคม พ.ศ. 2567



 (นายสุวรรณชัย ทองคำ)

 ประธานกรรมการ

 สหกรณ์ออมทรัพย์ครูสิงห์บุรี จำกัด